מוזיאון ההעפלה וחיל הים

מפת אזור מוזיאון ההעפלה וחיל הים

מוזיאון ההעפלה וחיל הים ע"ש דוד הכהן הוא מוזיאון בעיר חיפה, הסוקר את ההיסטוריה הימית הצבאית של מדינת ישראל - מימי ההעפלה - העלייה הבלתי ליגאלית לארץ ישראל בימי המנדט הבריטי ודרך ההיסטוריה של חיל הים הישראלי מאז הקמתו ועד ימינו.

המוזיאון קרוי על שם דוד הכהן, ממנהיגי היישוב העברי. הוקם על ידי סא"ל יוסף אלמוג ונפתח לקהל ב-1969, הוא ממוקם סמוך למוזיאון הימי הלאומי ושייך ליחידת המוזיאונים של משרד הביטחון. במוזיאון מתקיימים סיורים והדרכות מיוחדות לבני נוער במטרה להמחיש את ההיסטוריה של ההעפלה ושל חיל הים. כמו כן מתבצעת בו פעילות מורשת ומפגשי ותיקים בהפקת עמותת חיל הים שמשרדיה ממוקמים במתחם.

==היסטוריה==
החלטה להקים מוזיאון להעפלה נתקבלה על ידי עיריית חיפה בשנת 1951, ולצורך כך הוחלט לשמר את האונייה אקסודוס. 

==אגפי המוזיאון==
=== אגף ההעפלה ===
במרכז המוזיאון מוצגת ספינת המעפילים "אף על פי כן" של המוסד לעלייה ב' שהשתמרה במלואה. הספינה הפליגה ב-1947 עם 434 מעפילים, וסופה שיורטה בידי משחתת בריטית ומעפיליה הוגלו לקפריסין. לאחר מלחמת העצמאות הוסבה כאוניית חיל הים ושירתה אותו עד שנת 1958, אז הוצאה משירות. לאחר מכן נחתכה לארבעה חלקים והועברה למקום המוזיאון, שם חוברה מחדש. בבטן הספינה מצויים דרגשי השינה של המעפילים ומוצג חיזיון אורקולי על ההעפלה.

במוזיאון מצויים מוצגים וכלים הממחישים את סיפור מפעל ההעפלה, המאבק בבריטים לעלייה חופשית וסיפורם של המעפילים, כולל מסמכים, צילומים, קטעי עיתונות, דגמי אוניות ההעפלה, מפה ממוחשבת של נתיבי ההעפלה ומיצגים שונים המשחזרים את הווי החיים במחנות המעצר בקפריסין. כמו כן מוצג חלק מדופן אוניית הגירוש "פאטריה" שטובעה בנמל חיפה.

=== אגף חיל הים ===
המוזיאון מציג את הקשר הישיר בין ההעפלה, הפלי"ם והשירות הימי של ההגנה לפני הקמת המדינה, לבין ראשית הקמתו ופועלו של חיל הים.

באגף חיל הים מתואר תפקודו של החיל בכל מלחמות ישראל ובין המלחמות. המבקרים יכולים להיכנס לסיור בתוך ספינת הטילים הראשונה של חיל הים, אח"י מבטח, ולתוך הצוללת אח"י גל המצויות בחצר המוזיאון והוסבו לצורך הצגתן. כמו כן מוצגים בחצר תותחי החיל, ספינות אויב וסירות מחבלים. במוזיאון מתוארת ההיסטוריה של הקומנדו הימי ושייטת הצוללות, סיפורו של מבצע שודד, סיפור הכנעת המשחתת המצרית "איברהים אל אוול" במלחמת סיני, סיפורה של המשחתת "אח"י אילת" שהוטבעה ב-1967 על ידי המצרים, וכן מכל להברחת נשק שנמצא על גבי סיפון האונייה "קארין איי", שנתפסה בעת האינתיפאדה השנייה.

בכניסה למוזיאון מצוי גשר הצוללת "אח"י דקר", שנמשה מן הים ב-1999, 31 שנים לאחר טביעתה.

== מנהלי המוזיאון ==
{| class="wikitable"
|שם || תקופת כהונה || הערות || תמונה
|-
|יוסף אלמוג||1969–1993|| |-
|דרור דורון ||1993–1994|| |-
|יוסף אלמוג ||1994–1997|| |-
|ארנון אורי||1997–2003|| |-
|ניר מאור||2003–2019 || |-
|ערן מוזס|| החל מ-2019|| |}

== גלריה ==
<gallery widths="200px" heights="200px">
קובץ:HN-INS-Gal-7.jpg|הצוללת אח"י גל במוזיאון
קובץ:HN-INS-Dakar-2.jpg|שרידי גשר הצוללת אח"י דקר במוזיאון
קובץ:B 175.jpg|ציוד ומכשירי היגוי מחדר ההגה במשחתת אח"י חיפה (ק-38), מוזיאון ההעפלה וחיל הים בחיפה
קובץ:מוזיאון העפלה וחיל הים 1.jpg|המוזיאון במבט על
 </gallery>

== לקריאה נוספת ==
* מאיר שפיר, [https://2020-uploaded.fresh.co.il/2020/08/26/87903567.pdf פתיחת מוזיאון ההעפלה וחיל הים,] 'מערכות ים' 96, נובמבר 1969, עמ' 29.
* ג. לוריא - מנהל מוזיאון צה"ל,	[https://2020-uploaded.fresh.co.il/2020/08/27/77941552.pdf הקמת מוזיאון ההעפלה וחיל הים - עבודת צוות] 'מערכות ים' 97, פברואר 1970, עמ' 4.
* , בתוך: אריאל, גיליון 37–39: חיפה ואתריה, 1985, עמ' 157–158
* דורון סולומון, חגיגות 50 שנה למוזיאון ההעפלה וחיל הים, ידיעות חיפה 11 באוקטובר 2019.

== קישורים חיצוניים ==
* 

* [http://www.amutayam.org.il/?CategoryID=267 המוזיאון באתר עמותת חיל הים].
* [https://museums.mod.gov.il/sites/Haapala/Pages/default.aspx מוזיאון ההעפלה וחיל הים], באתר "יחידת המורשת והמוזיאונים".
* [http://navy.idf.il/Article/3819 מוזאון ההעפלה וחיל הים] באתר זרוע הים.
* [http://www.mod.gov.il/Memorial_Legacy/museums/Pages/haapala.aspx מוזיאון ההעפלה וחיל הים] באתר משרד הביטחון.
* רמי אנטיאן, [https://beingalim.files.wordpress.com/2021/01/1981-6-beingalim.pdf רבותי ההיסטוריה חוזרת], "בין גלים", עמ' 38, יוני 1981.
* אריה קיזל, [https://beingalim.files.wordpress.com/2021/02/1990-8-bg-181.pdf אצל יוסקה במוזיאון], "בין גלים", עמ'	72, 18 אוגוסט 1990.
* אילנית פנר, [https://beingalim.files.wordpress.com/2021/02/1998-3-shoval.pdf מוסיאון ההעפלה וחיל הים], "'שובל" – מידעון עמותת חיל הים, עמ' 6, מרץ 1998.
* ניר מאור, [https://beingalim.files.wordpress.com/2021/02/2008-5-bg-13.pdf אח"י גל עולה על היבשה], "בין גלים" – ביטאון עמותת חיל הים, ע' 42, מאי 2008.
* ארנון אורי, [https://www.youtube.com/watch?v=ovvhcRo1sqg&t=88s מספר על הבאת אח"י מבטח לתצוגת מוזיאון ההעפלה וחיל הים בשנת 1999], ינואר 2020. 
* תא"ל (במיל') ניר מאור [https://www.youtube.com/watch?v=5eEoH0bDxRM&t=32s מספר על הבאת הצוללת אח"י גל לתצוגת מוזיאון ההעפלה וחיל הים בשנת 2007], ינואר 2020.
* [https://jfc.org.il/news_journal/60960-2/?comp=4423 יומן גבע, מס' 449, 1969, (פתיחת מוזיאון חיל הים 2:22 דקות אחרי תחילת הסרטון)], ארכיון הסרטים הישראלי.

== ביאורים ==

== הערות שוליים ==

קטגוריה:חיל הים הישראלי
ההעפלה וחיל הים
ההעפלה
קטגוריה:מוזיאונים ימיים
קטגוריה:ההעפלה: מוזיאונים ואנדרטאות
קטגוריה:מערב חיפה
קטגוריה:מוזיאוני המחתרות בארץ ישראל
קטגוריה:ישראל: מוזיאוני תחבורה
קטגוריה:קריית אליעזר (חיפה)
קטגוריה:ישראל: מוזיאונים צבאיים
קטגוריה:כביש 4